Лени Кравиц отложи концерта си в София - bTV Новините
Лени Кравиц отложи концерта си в София
Снимките на филма "The Butler" ще продължат повече от предвиденото и музикантът трябва да е в САЩ
Публикувано в 11:32 ч. 23.08.2012 г.
Лени Кравиц отлага концерта си в София. Музикантът лично информира феновете си, публикувайки съобщение във Facebook и на официалния си сайт.
"Цяло лято очаквах с нетърпение да отида в София и да свиря за феновете си там и много съжалявам, че концертът ми трябва да бъде отложен. В момента съм в Ню Орлиънс и снимам историческия филм The Butler. Снимките на филма бяха удължени и договорът ми ме задължава да ги завърша. Обещавам да дойда в София догодина. Нямам търпение да се видим през 2013-а. С обич, Лени.”
Освен датата в София, отпадат и още няколко концерта от предвиденото европейско турне на звездата, информират от мениджмънта му.
Организаторите на концерта в София - Balkan Entertainment Company, съобщиха, че стойността на билетите ще бъде възстановена в касите, от които са закупени, след 30 септември 2012г. Сумите за поръчаните онлайн билете се възстановяват в офиса на Eventim.BG.
Снима Лени Кравиц (ГАЛЕРИЯ)
Лени Кравиц ще изиграе Марвин Гей
Лени Кравиц: Станах интериорен дизайнер случайно
Лени Кравиц с концерт у нас
Лени Кравиц отново с концерт у нас!